જો કે આ મામલે ઈનકમ ટેક્સ ડિપાર્ટમેન્ટની વેબસાઈટ પર તો કોઈ ચેતવણી નથી પરંતુ સીએ અને ટેક્સ રિટર્ન તૈયાર કરનારાઓ દ્વારા વોટ્સઅપ પર ચેતવણી જાહેર કરવામાં આવી છે. વોટ્સઅપ મેસેજમાં લખવામાં આવ્યું છે કે જે લોકોને રિટર્ન ફાઈલ કર્યા બાદ ટેક્સની ગણતરીમાં ભૂલ અને રિફંડ અમાઉન્ટ મોકલવાને લઈને મેઈલ પ્રાપ્ત થઈ રહ્યા છે તેમના માટે મહત્વપૂર્ણ જાણકારી કે આ પ્રકારના મેઈલને ઈગ્નોર કરો. આ મેઈલ હેકર્સ દ્વારા મોકલવામાં આવી રહ્યા છે. આ મેઈલ પર ક્લિક કરતા જ સીધું નેટબેંકિંગ પેજ ખૂલી જાય છે અને તમે જેવી નેટબેંકિંગ સાઈટ લોગ ઈન કરશો કે તરજ તમારૂ બેંક એકાઉન્ટ હેક થઈ જશે. મેસેજમાં લખવામાં આવ્યું છે કે ધ્યાન રાખો કે ઈનકમ ટેક્સ વિભાગ આપને મળનારા રિફંડની જાણકારી પ્રોપર નોટિસ મોકલીને કરશે.